Otstarbekuse põhimõte kriminaalmenetluses kui mittenulltolerants

Mag iur Meris Sillaots, Tartu Ülikooli protsessiõiguse lektor

Otstarbekuse põhimõtte ehk oportuniteedi põhimõtte järgi saavad pädevad ametiisikud otsustada, millist kriminaalmenetluse lõpetamise või lõpuleviimise õiguslikku vormi nad kasutavad. 

Otstarbekuse põhimõtte alusel kriminaalmenetluse lõpetamise eesmärk on teatud kuritegude valdkonnas menetlust kiirendava ja kriminaalmenetlusasutuste koormust vähendava toime saavutamine. 

Kriminaalmenetluse lõpetamine otstarbekuse põhimõtte alusel võib olla käsitatav kokkuleppemenetluse ühe vormina.

Küsimus otstarbekuse põhimõtte ulatusest kokkuleppemenetluses seondub kokkuleppemenetluse tõhususega. Mida optimaalsem on otstarbekuse põhimõtte ulatus kokkuleppemenetluses, seda tõhusamalt saab kokkuleppemenetlus toimida.

Otstarbekuse põhimõtte ulatusliku rakendamisega kriminaalmenetluses kaasnevad mitmed riskid ja probleemid.